  Майя Бывальцева Удмуртиысь Лулчеберетъя кылёсбурез кун ласянь утёнъя агентство Ува ёросысь Чекан черкогуртысь Николай Чудотворецлэсь черксэ лулчеберетъя кылёсбурен лыдъяськись объектъёсын лыдметэ пыртӥз. Со сярысь удысэтлэн «ВКонтакте» мерлыко вотэсысь огиназ ивортэмын. Николай Чудотворецлэн черкез вӧсьлыкъя пу архитектура объект сямен дуно луэ. Тупатъян ужъёсын валче вылтусыз кӧня ке воштӥськиз ке но, отын XIX-XX дауръёс вискын Ватка шаерысь валтӥсь губернской архитекторлэн Иван Чарушинлэн ужъёсызлы тупась тодметъёс адӟисько. Сыӵе ӵектосъёс азьвыл Ватка губернилэн быдэс интывылаз ӧвӧл шедьтэмын, соин ик со аспӧртэм луэ. Пу черкез калыклэн коньдонэныз 1899-1900 аръёсы пуктӥзы, 1901-тӥ арын 12-тӥ инвожое вӧсязы. 1939-тӥ арын УАССР-ысь ЦИК пуктэмен черкез ворсазы. Нырысь ик юртын ю тысь возизы, берлогес отчы лулчеберетъя юрт, лыдӟиськонни интыяськизы. 2004-тӥ арын ог люкетсэ оскисьёслы сётӥзы Черкен артэ 1941-1945 аръёсы Быдӟым Атыкай ожын быремъёслы синпелет пуктэмын.  Тодэ вайытом, Удмуртиын улӥсьёс вӧсь интыослэн туспуктэмъёссыя калыккуспо вожвылъяськонэ пыриськыны быгато. Тегъёс: Лулчеберет Ува Удмуртия черк вӧсьлык архитектура  